አሜሪካ በወሰደችው የአየር ጥቃት 35 የአልሸባብ ፅንፈኞች ተገደሉ
የአሜሪካ የጦር ኃይል በሶማሊያ በወሰደው የአየር ጥቃት 35 የአልሸባብ ፅንፈኞች መግደሉን አስታውቋል።አሜሪካ ጥቃቱን የፈፀመችው ከኢትዮጵያ ድንበር ብዙም ሳይርቅ ባለ ቦታ ላይ እንደሆነም ተገልጿል፡፡የአሜሪካ ጦር የአፍሪካ እዝ ትናንት ባወጣው መግለጫ የአየር ጥቃቱ እሁድ ዕለት በምስራቅ የሃገሪቱ ክፍል ሃሬን የተሰኘ አካባቢ ጽንፈኞቹን ኢላማ በማድረግ መፈጸሙን አስታውቋል።ፕሬዝዳንት ዶናልድ ትራንፕ ወደ ስልጣን ከመጡ በኋላ አሜሪካ በአልሸባብ ላይ የምትወስደውን የአየር ላይ ጥቃት አጠናክራ ቀጥላለችም ተብሏል።አልሸባብን ለማጥፋት ከአየር ላይ ጥቃት ባለፈ የተጠናከረ እርምጃ መውሰድ እንደሚያስፈልግ የፖለቲካ ተንታኞች ተናግረዋል። (ምንጭ፡-አሶሽዬትድ ፕሬስ)